kardosdrur/scandi-wiki huggingface dataset:
De Fryske Marren

De Fryske Marren (nederlandsk: De Friese Meren) er en kommune i den nederlandske provins Friesland. Kommunen blev skabt i 2013 ved en sammenlægning af de tidligere kommuner Gaasterlân-Sleat, Lemsterland, Skarsterlân og en del af Boornsterhem. Kommunenavnet henviser til området med 24 store og små søer, som sammen udgør området kaldet "De frisiske søer". Kommunestyret besluttede i 2014 at udskifte det officielle navn på kommunen (fra det nederlandske navn) til det vestfrisiske De Fryske Marren.

Historie 
Kommunesammenlægninger er almindelige i Nederlandene: i løbet af det 20. århundrede blev antallet af kommuner reduceret med mere end halvdelen, fra 1.121 i 1900 til 537 i 2000. Flere af de kommuner, der blev sammenlagt i De Friese Meren, var også selv resultater af tidligere sammenlægninger: Gaasterlân-Sleat, Skarsterlân og Boarnsterhim blev oprettede ved en række sammenlægninger, der trådte i kraft den 1. januar 1984. Regeringspolitikken på tidspunktet for oprettelsen af De Friese Meren var, at nye fusioner skulle have lokal støtte og blive indledt af de berørte kommuner selv.

Kommunerne Gaasterlân-Sleat, Lemsterland og Skarsterlân var alle landlige kommuner med en relativt højt udviklet turistindustri. I 2007 vurderede de to førstnævnte, at de fungerede som kommuner, og begge konkluderede, at de kunne drage fordel af en kommunal sammenlægning. Det følgende år besluttede alle tre kommuner, at de var for at undersøge fordelene ved en sammenlægning. Rapporten fra denne undersøgelse var offentligt tilgængelig i otte uger og resulterede i to negative svar. En af disse var fra Heerenveen Kommune, som foreslog en sammenlægning mellem dem og Lemsterland og Skarsterlân eller alternativt kun dele af Skarsterlân. Frieslands provins, der er hjemsted for disse kommuner, afviste disse muligheder, selv om det i det endelige udkast til sammenlægningsforslaget blev angivet, at to byer fra Skarsterlân, Nieuwebrug og Haskerdijken skulle blive en del af Heerenveen, mens resten ville blive inkluderet i De Friese Meren. En anden foreslået reformvariant involverede opløsningen af Boarnsterhim. Kommunalbestyrelsen i Boarnsterhim konkluderede, at kommunen var for lille til at berettige den fortsatte eksistens af en særskilt kommune. I det endelige forslag til opløsningen blev det foreslået, at den nuværende kommune skulle opdeles i fire dele; en af disse, byen Terherne, ville blive medtaget i De Friese Meren. De øvrige tre dele blev opdelt i tre allerede eksisterende kommuner: Den nordlige del, herunder den faktiske by Boarnsterhim, blev tildelt Leeuwarden, den sydlige del til Heerenveen og den vestlige del til Súdwest-Fryslân. Efter godkendelse af både Repræsentanternes Hus og Senatet blev Oprettelsen af De Friese Meren lov i juni 2013 og trådte i kraft 1. januar 2014.

Noter 

Fryske Marren
Lunar Society

Lunar Society of Birmingham var en middagsklub og et uformel forening af fremtrædende personer under oplysningstiden i Midlands i England.

Lunar Society blev oprettet i Birmingham af Matthew Boulton. Måneselskabet medlemmer var kun mænd, bl.a. Erasmus Darwin, James Watt og Joseph Priestley. Måneselskabet medlemmer mødtes omkrig hver fuldmåne og medlemmerne af gruppen har fået æren for at udvikle koncepter og teknikker indenfor videnskab, landbrug, fremstilling, minedrift og transport, som udgjorde grundlaget for den industrielle revolution.

Referencer 

Oplysningstiden
Foreninger fra Storbritannien
Cornelius Hansen

Cornelius Hansen (født 5. juni 1876 i Nørby, død 20. oktober 1955) var en grosserer fra Sønderjylland, der er kendt som sydslesvigsk politiker.

Han var søn af gårdejer H.C. Hansen (død 1911) og hustru Helene, f. Elberg (død 1907) på Løjtland ved Aabenraa. Han blev gift med Marie Erlandsen (født 19. november 1888 i Flensborg).

Cornelius Hansen kom i manufakturhandlerlære i Aabenraa og blev videreuddannet i Flensborg, Kiel og Lübeck, inden han etablerede grossistfirmaet Hansen & Co. i Flensborg i 1904.

Han var direktør i Union-Bank i Flensborg 1927-37 og formand i tilsynsrådet ved Union-Bank fra 1937.
Formand for Dansk Skoleforening i Flensborg 1921-51, dernæst udnævnt til æresmedlem. Medlem af Flensborg byråd 1924-29 og af Flensborgs magistrat 1929-33. Rådgiver ved Flensborg By fra 1934; formand for Folkerådet for den danske Folkegruppe i Sydslesvig 1937-46; vicepræsident for Handelskammeret i Flensborg 1945-52; formand for Sydslesvigsk Forening 1946-49.

Cornelius Hansen-Skolen i Flensborg er opkaldt efter ham.

Sydslesvig
Personer i Kraks Blå Bog (afdøde)
Danskere i 1800-tallet
Danskere i 1900-tallet
Måneselskabet

Måneselskabet kan henvise til:

 Lunar Society - et selskab opstået i England i 1700-tallet
 Moon Society - en organisation, der arbejder for genoptagelsen af bemandede missioner til Månen
The Christmas Song

"The Christmas Song" (med undertitlen "Chestnuts Roasting on an Open Fire" eller oprindeligt "Merry Christmas to You") er en julesang skrevet i 1945 af Bob Wells og Mel Tormé.

Ifølge Tormé blev sangen skrevet den hede sommer i 1945. I et forsøg på at "stay cool by thinking cool" ("holde sig kølig ved at tænke køligt") skrev parret en af de mest fremførte julesange nogensinde. "Jeg så en blok med spiralryg på hans (Wells') flygel med fire linjer skrevet med blyant," huskede Tormé. "De begyndte sådan her: 'Chestnuts roasting..., Jack Frost nipping..., Yuletide carols..., Folks dressed up as Eskimos.' Bob havde ikke tænkt, at han havde skrevet en sangtekst. Han sagde, at han tænkte, at hvis han kunne grave sig ned i vinteren, kunne han køle sig ned. Fyrre minutter senere var sangen skrevet. Jeg skrev musikken og noget af teksten."

Indspilninger 
Sangen blev første gang indspillet i begyndelsen af 1946 af Nat King Cole Trio. På Coles opfordring – og trods indvendinger fra hans pladeselskab, Capitol Records – blev der senere samme år lavet en ny indspilning, hvor der også blev brugt en lille strygergruppe, og denne version blev et kæmpehit på både pop- og R&B-hitlisterne. Cole indspillede sangen på ny i 1953 i samme arrangement, men denne gang med et fuldt orkester under ledelse af Nelson Riddle, og endnu engang i 1961, denne gang i stereo og med orkester under ledelse af Ralph Carmichael. Denne 1961-version anses generelt for at være den autoritative indspilning og blev i 2004 udnævnt til den mest elskede julesang blandt kvinder i alderen 30-49 år, mens den oprindelige indspilning fra 1946 i 1974 blev indlemmet i Grammy Hall of Fame.

Mel Tormé har også lavet flere indspilninger af sangen, og en stribe andre kendte og ukendte kunstnere har indspillet sangen gennem årene, heriblandt:

 Bing Crosby 1947
 Frank Sinatra 1957
 Ella Fitzgerald 1960
 Judy Garland 1963
 Doris Day 1964
 Sammy Davis Jr. 1964
 The Supremes 1965
 Barbra Streisand 1967
 Stevie Wonder 1967
 The Jackson 5 1970
 Julie Andrews og James Stewart 1972 (tv)
 John Denver 1975, 1990
 The Carpenters 1978
 New Kids on the Block 1989
 Barry Manilow 1990
 Gloria Estefan 1993
 Toni Braxton 1993
 Natalie Cole 1994
 Celine Dion 1998
 Christina Aguilera 2000
 Michael Bublé 2003
 Whitney Houston 2003
 James Taylor 2004
 Aretha Franklin 2006
 Al Jarreau 2008
 Neil Sedaka 2008
 Sheryl Crow 2008
 Bob Dylan 2009
 Justin Bieber og Usher 2011
 Paul McCartney 2012
 Rod Stewart 2012
 Sarah McLachlan 2016 på albummet Wonderland

Referencer 

Julesange
Sange fra 1945
Scott Litt

Scott Litt (født ca. 1954) er en amerikansk musikproducer, der hovedsageligt har arbejdet med alternative rockbands og musikere. Han er bedst kendt for at have produceret seks albums for det amerikansk band R.E.M. under deres mest succefulde periode.

Karriere 
Litt begyndte som lydinginiør i slutningen af 1970'erne, hvor han arbejdede med indspilninger af Ian Hunter og Carly Simon. Han debuterede som producer på The dB's album Repercussion i 1982, og han arbejdede herefter sammen med Chris Stamey, Matthew Sweet og Beat Rodeo. Hans gennembrud som producer kom i 1987 med R.E.M.s album Document. Litt havde arbejdet med bandet første gang på nummeret "Romance" til et filmsoundtrack, og han endte med at have en lang og succesfuld karriere sammen med R.E.M., hvor han producerede nogle af deres mest succesfulde album. Litt producerede Green (1988), Out of Time (1991), Automatic for the People (1992), Monster (1994) og New Adventures in Hi-Fi (1996). I 1997 stoppede R.E.M. og Litt deres samarbejde.

Ud over R.E.M, har den kommercielt mest succesfulde gruppe, som Litt har samarbejdet med, været Nirvana, hvor han mixede deres singler "Heart-Shaped Box" og "All Apologies" fra deres album In Utero som udkom i 1993, og den pothume udgivelse MTV Unplugged In New York (1994). Litt remixede også "Pennyroyal Tea" og remixet skulle først have været udgivet som single, men singlen blev trukket tilbage kort efter Kurt Cobains død. Hans udgave af sangen kan dog findes på Wal-Mart og Kmart versionerne af In Utero samt Nirvana, Nirvanas opsamlingsalbum. I 1999 og i 2000'erne arbejdede Litt med Incubus hvor han producerede de to albums Make Yourself (1999) og Morning View (2001). Litt mixede også sange for Hole inklusive "Miss World", "Asking For It", "Jennifer's Body" og "Softer, Softest" fra deres album Live Through This.

Han har også arbejdet med Liz Phair, Juliana Hatfield, Indigo Girls, Paul Kelly, Days of the New, New Order, The Replacements, Patti Smith (Dream of Life), The Woodentops (Wooden Foot Cops on the Highway), That Petrol Emotion (Chemicrazy), Counting Crows, Days of the New, The Get Up Kids, Ziggy Marley og Alela Diane.

Litt har etableret sit eget pladeselskab, Outpost Recordings, i begyndelsen i partnerskab med Mark Williams fra I.R.S. Records, med finansiering og distribution fra Geffen Records.

Referencer

Eksterne henvisninger 
 
 

Musikproducere fra USA
R.E.M.
Curling under vinter-OL 2018



Baggrund 

Curling er på det olympiske program for syvende gang og for første gang konkurreres der også i mixed double ud over de to traditionelle konkurrencer for herrer og damer. 
Følgende nationer er kvalificeret til curling konkurrencerne ved vinter-OL 2018.

Turneringsprogram 
Curling turneringen starter én dag før åbningen af selve legene og kvindernes finale afholdes på afslutningsdagen. Curling er således den eneste sportsgren, hvor der er konkurrencer hver dag under hele OL.Nedenfor ses det fulde program for curlingturneringen.

Medaljer

Medaljeoversigt

Referencer

Eksterne henvisninger 
 https://www.pyeongchang2018.com/en/venues/gangneung-curling-centre 

 
Sportsgrene under vinter-OL 2018
Gunlaug Ormstunges saga

Gunlaug Ormtunges saga () er en islændingesaga, som menes at stamme fra slutningen af 1300-tallet. 

Sagaen handler om trekantsdramaet mellem Gunlaug, Helga og Ravn. Gunlaug og Helga mødes da de er unge, og forelsker sig hurtigt og bliver forlovet. Gunlaug, som er ung, vil dog først ud på eventyr, før han gifter sig med Helga. Helgas far giver Gunlaug en tidsfrist på tre år. Hvis han inden da ikke er vendt tilbage vil forlovelsen blive opløst. Da Gunlaug kommer tilbage til Island, er de tre år allerede passeret, og Helga er nu forlovet til Ravn. Da de to bliver gift, såres Gunlaugs ære dybt, og hver gang Ravn og Gunlaug mødes, skændes de. Til sidst dør begge i en tvekamp, Helga gifter sig igen, og Gunlaugs brødre hævner ham.

Eksterne henvisninger
 Sagaen i forskellige oversættelser fra Heimskringla.no

Nordiske sagaer
Mobile County

Mobile County er et county beliggende i den sydvestlige del af den amerikanske delstat Alabama. Hovedbyen og den største by er byen Mobile. Mod vest grænser countiet op til staten Mississippi og mod øst grænser det op til Mobile Bay og Mobile River. I 2016 havde countiet 414.836 indbyggere. Det blev grundlagt 18. december 1812. Mobile County er opkaldt efter den indfødte stamme Maubila.

Geografi 
Ifølge United States Census Bureau er Baldwin Countys totale areal på 4.258 km², hvoraf de 1.075 km² er vand.

Grænsende counties 
 Washington County (nord)
 Baldwin County (øst)
 Jackson County, Mississippi (sydvest)
 George County, Mississippi (vest)
 Greene County (nordvest)

Eksterne henvisninger 

 Mobile Countys officielle hjemmeside 

Counties i Alabama
Etableret i 1812
Don Siegelman

Donald Eugene "Don" Siegelman (født 24. februar 1946 i Mobile, Alabama) er en amerikansk jurist og politiker, der var den 51. guvernør i den amerikanske delstat Alabama fra 1999 til 2003. 

Siegelman tilhører det Demokratiske Parti og er det hidtil sidste medlem af det Demokratiske Parti, der har været guvernør i Alabama.

Eksterne henvisninger 

Guvernører i Alabama
Personer fra Mobile, Alabama
Snarum Station

Snarum Station (Snarum stasjon) er en jernbanestation på Krøderbanen, der ligger ved bygden Snarum i Modum kommune i Norge.

Stationen åbnede sammen med banen 28. november 1872. Den blev nedgraderet til holdeplads 1. august 1957. Persontrafikken på banen blev indstillet 19. januar 1958, men stationen var stadig bemandet indtil 1. januar 1969. Banen blev nedlagt 1. marts 1985. Den blev efterfølgende omdannet til veteranbane ejet af Stiftelsen Krøderbanen. Om sommeren kører Norsk Jernbaneklubb med veterantog på banen, hvor der blandt andet stoppes ved Snarum undervejs.

Stationsbygningen blev opført i 1872 efter tegninger af Georg Andreas Bull. Den brændte i 1982 men blev efterfølgende genopbygget.

Litteratur

Eksterne henvisninger

Noter 

Stationer på Krøderbanen
Stationer på veteranbaner i Norge
Etableret i 1872
Jernbanestationer i Viken
Sysle Station

Sysle Station (Sysle stasjon) er en jernbanestation på Krøderbanen, der ligger i Modum kommune i Norge.

Stationen åbnede som trinbræt 1. februar 1873, to måneder efter at banen blev taget i brug. Oprindeligt hed den Hole, men den skiftede navn til Sysle 1. juni 1895. Den blev opgraderet til holdeplads 11. marts 1874, formentlig i forbindelse med at der blev anlagt et sidespor. Den blev yderligere opgraderet til station i 1893 men atter nedgraderet til holdeplads i 1927. Persontrafikken på banen blev indstillet 19. januar 1958, men stationen var stadig bemandet for ekspedition af gods indtil 1. januar 1969. Banen blev nedlagt 1. marts 1985. Den blev efterfølgende omdannet til veteranbane ejet af Stiftelsen Krøderbanen. Om sommeren kører Norsk Jernbaneklubb med veterantog på banen, hvor der blandt andet stoppes ved Sysle undervejs.

Den første stationsbygning var en banevogterbolig med ekspedition, der blev opført i 1873. Den blev revet ned i 1894, hvor den anden og nuværende stationsbygning blev opført. Mens stationen var i almindelig drift, var Hole Meieri en vigtig kunde fra 1912 til 1949. Senere blev virksomheden Elart etableret lige ved stationen.

Litteratur

Eksterne henvisninger

Noter 

Stationer på Krøderbanen
Stationer på veteranbaner i Norge
Etableret i 1873
Jernbanestationer i Viken
Rockbjörnen

Rockbjörnen er en svensk musikpris, der uddeles årligt af avisen Aftonbladet. Prisen har været uddelt siden 1979 og omfatter flere kategorier, fortrinsvis inden for pop- og rockmusik. Vinderne har gjort sig særligt bemærket i det forløbne år, og de findes ved afstemning blandt avisens læsere. 

Kategorierne er opdelt i priser for svensk musik og ikke-svensk musik. Inden for hver af disse gives priser til bedste gruppe og bedste solist, bedste album og bedste sang. Der findes også andre priser – ikke alle priser er uddelt hvert år.

Eksterne henvisninger 
 Prisens hjemmeside

Musikpriser
Hædersbevisninger fra Sverige
Katafalk

Katafalk (ital. catafalco, af catare 'skue' og palcho, 'bjælke', egl.: 'beskuelsesværdigt stillads' eller bjælkeværk) er en kunstnerisk udstyret forhøjning – undertiden forsynet med en overbygning eller himmel – der især tidligere og for højere eller højtstående personer har været brugt i kirker i forbindelse med begravelsesceremonier.

På katafalken satte man kisten med det deri hvilende, gerne balsamerede lig på et 'smertens leje', castrum doloris, som midtpunkt i de kirkelige ceremonier der hørte med til bisættelsen. Efter afslutningen af højtidelighederne blev katafalken igen fjernet fra kirken. Særlig i Renæssancen blev der udvist stor opfindsomhed ved udstyrelsen af katafalker.

Større gravminder har i Renæssancen undertiden i det væsentlige form af katafalk, således Cornelis Floris' mindesmærke over Christian 3. i Roskilde Domkirke fra 1579, hvor man ser kongen hvile på "lit de parade", klædt i fuld rustning under en himmel der bæres af seks søjler.

Frederik 2.s monument fra 1598 af Gert van Egen er – som en efterligning af Floris' – ligeledes i form af en katafalk. Katafalk anvendes ikke så hyppigt som tidligere. Man nøjes nu gerne med et med sort klæde bedækket fodstykke, hvorpå kisten sættes under den kirkelige højtidelighed og sørgegudstjenesten til minde om den afdøde.
Ved bisættelsen af kongelige eller andre højtstående personer anvendes endnu egentlig katafalk.

Som eksempler på storartede katafalker kan nævnes den der opførtes ved Michelangelos begravelse i Firenze, som blandt andet var rigt smykket med billedhuggerarbejde, og fra nyere tid katafalken i Palais Bourbon ved Gambettas begravelse 6. januar 1883 og katafalken under Triumfbuen, l’Arc de triomphe de l'Étoile, i Paris ved Victor Hugos begravelse 1885.

Udtrykket katafalk bruges også om moderne katafalker,eventuelt udformet som vogne, der bruges af f.eks. gravere og bedemænd i forbindelse med begravelse.

Galleri

Noter

Kilde 
 "Katafalk", bind 13, side 676 i Salmonsens konversationsleksikon af professor V. Schmidt (denne Schmidt?)

Eksterne henvsninger 

 "Katafalk" i Ordnet.dk, der antyder forbindelse til en rod med betydningen 'spant i et skib'
 "Katafalk" af Hans Jørgen Frederiksen i Den Store Danske



Død
Nationalpark Gran Sasso og Monti della Laga

Nationalpark Gran Sasso og Monti della Laga eller på italiensk Gran Sasso and Monti della Laga National Park er en nationalpark beliggende med hovedparten i regionen Abruzzo i Italien. Den blev etableret i 1991, og har et areal på 2.014 km², og ligger spredt ud over provinserne Teramo, L'Aquila, Pescara og små områder i Rieti og Ascoli Piceno. Terrænet er overvejende bjerge i Abruzzerne, og omfatter alpine områder.

Nationalparken administreres af Ente Parco Nazionale Gran Sasso e Monti della Laga, der har hovedkvarter i Assergi, L'Aquila.

Hovedvejen Strada Maestra del Parco fører gennem parken mellem bjerget Gran Sasso og bjergkæden Monti della Laga i den centale del af Appenninerne. I området ligger også forskningscentret Laboratori Nazionali del Gran Sasso, der leder efter mørkt stof.

Geografi 

Parken er et af de største beskyttede områder i Europa, og er centreret omkring bjergmassivet of the Gran Sasso, som dominerer det omliggende landskab; det stiger stejlt over de enorme græsgange på Campo Imperatore. Det er klipperige områder udsat for vind og store mængder sne. Gletsjeren Calderone ligger lige neden for den højeste top, Corno Grande, og den regnes for at være Europas sydligste gletsjer. På nordsiden ses profilen af Monti della Laga-kæden, hvor tusinder af trækfugle raster ved bredderne af Lago di Campotosto. Området dækkes af skove af bøg, ædelgraner, frynseeg og kastanje. Der er over 200 km ridestier i parken.

Natur 

Parken er et af de biologisk mangfoldige områder i Europa. Klimaet ligger mellem middelhavs- og centraleuropæisk klima. Parken rummer mere end 2000 plantearter, hvoraf nogle kun findes i dette område, f.eks.Abruzzo Edelweiss. Der er sjældne dyrearter i parken som Abruzzo gemse, italiensk ulv (Canis lupus italicus), Marsicansk brun bjørn (Ursus arctos marsicanus), rådyr, vildkat, vildsvin, ræve og egern. Notable fugle er kongeørn, hvidrygget flagspætte, duehøg, musvåge vandrefalk. Der findes også mange arter af insekter, f.eks. apollo sommerfugl.

Kommuner i parken 
 Provinsen L'Aquila
Assergi, Barete, Barisciano, Cagnano Amiterno, Calascio, Campotosto, Capestrano, Capitignano, Carapelle Calvisio, Castel del Monte, Castelvecchio Calvisio, L'Aquila, Montereale, Ofena, Pizzoli, Santo Stefano di Sessanio, Villa Santa Lucia degli Abruzzi

 Provinsen Ascoli Piceno
Acquasanta Terme, Arquata del Tronto

 Provinsen Pescara
Brittoli, Bussi sul Tirino, Carpineto della Nora, Castiglione a Casauria, Civitella Casanova, Corvara, Farindola, Montebello di Bertona, Pescosansonesco, Villa Celiera

 Provinsen Rieti 
Accumoli, Amatrice

 Provinsen Teramo
Arsita, Campli, Castelli, Civitella del Tronto, Cortino, Crognaleto, Fano Adriano, Isola del Gran Sasso d'Italia, Montorio al Vomano, Pietracamela, Rocca Santa Maria, Torricella Sicura, Tossicia, Valle Castellana.

Se også 
 Nationalparker i Italien
 Abruzzerne

Henvisninger 

 Official Gran Sasso e Monti della Laga National Park website 
 The National Park of the Gran Sasso  
 Parks.it: Park Authority in Abruzzo 
 UNESCO photographer's gallery of Campo-Imperatore

Nationalparker i Italien
Abruzzo
Lazio
Marche
Appenninerne
Vibe Klarup

Vibe Klarup (født 13. marts 1969 på Bornholm) er en dansk direktør i Hjem til Alle alliancen. Hun er kendt for sit medlemskab af regeringens Ytringsfrihedskommission.

Vibe Klarup er uddannet cand.scient.adm. fra RUC i 1996 og var formand for Frivilligrådet (2012-18), næstformand i Børns Vilkår (2014-17) og for RUC's bestyrelse (2014-17), medlem af repræsentantskabet for Kofoeds Skole (2008-11), bestyrelsesmedlem i Foreningen Folkemødet (siden 2016, formand siden 2020) og i Dan Uzans Mindefond (siden 2016). Derudover har hun været direktør i Psykiatrifonden (2012-13) og organisationen Danner (2005-11). 

Hun er medforfatter til bogen Rodskud. Venligboere, nærvarme og trivselstanter - hvordan lokale fællesskaber genskaber velfærden (Gyldendal 2017).

Referencer 

Personer fra Bornholm
Ledere
John Sholto Douglas, 9. markis af Queensberry

John Sholto Douglas, 9. markis af Queensberry (født 20. juli 1844 i Firenze, død 31. januar 1900 i London) var en skotsk adelsmand og bokser.

Queensberryreglerne 
Queensberryreglerne eller Marquess of Queensberry rules er et regelsæt for boksning fra 1867 skrevet af John Graham Chambers og anbefalet af John Sholto Douglas, 9. markis af Queensberry. I disse regler omtales polstrede læderhandsker for første gang.

Queensberryreglerne ligger til grund for det nuværende regelsæt inden for boksningen. De afløste de hidtil gældende regler for boksning (London Prize Ring Rules fra 1743).

Stridigheder med Oscar Wilde 
John Sholto Douglas opdagede, at den unge Alfred Douglas (1870 – 1945), der var hans tredjeældste søn, havde et forhold til forfatteren Oscar Wilde. Dette medførte et livslangt fjendskab mellem John Douglas og Oscar Wilde.

John Douglas sendte sit visitkort til fik Oscar Wilde med påskriften: "Til Oscar Wilde poserende somdomit (fejlstavning for sodomit)". Oscar Wilde anlagde injriesag mod John Douglas. Ved en retssag blev Oscar Wilde idømt fængsel for homoseksuelle forhold.

Medlem af Overhuset 
Fra 1872 til 1880 var John Sholto Douglas, 9. markis af Queensberry indvalgt i det britiske overhus som én af den skotske adels 16 repræsentanter (representative peers).

Kilder 

Skotske repræsentative peers
Markiser fra Skotland
Personer fra Firenze
Briter i 1800-tallet